CELEX: 62016CN0206
Language: hu
Date: 2016-04-13 00:00:00
Title: C-206/16. sz. ügy: A Consiglio di Stato (Olaszország) által 2016. április 13-án benyújtott előzetes döntéshozatal iránti kérelem – Marco Tronchetti Provera SpA és társai kontra Commissione Nazionale per le Società e la Borsa (Consob)

11.7.2016   
            
            
               HU
            
            
               Az Európai Unió Hivatalos Lapja
            
            
               C 251/6
            
         A Consiglio di Stato (Olaszország) által 2016. április 13-án benyújtott előzetes döntéshozatal iránti kérelem – Marco Tronchetti Provera SpA és társai kontra Commissione Nazionale per le Società e la Borsa (Consob)
   (C-206/16. sz. ügy)
   (2016/C 251/08)
   Az eljárás nyelve: olasz
   
      A kérdést előterjesztő bíróság
   
   Consiglio di Stato
   
      Az alapeljárás felei
   
   
      Felperesek: Marco Tronchetti Provera SpA, Antares European Fund Limited, Antares European Fund II Limited, Antares European Fund LP, Luca Orsini Baroni, UniCredit SpA, Lauro Sessantuno SpA
   
      Alperes: Commissione Nazionale per le Società e la Borsa (Consob)
   
      Az előzetes döntéshozatalra előterjesztett kérdés
   
   Ellentétes-e a nyilvános vételi ajánlatról szóló, 2004. április 21-i 2004/25/EK európai parlamenti és tanácsi irányelv (1) 5. cikke (4) bekezdése második albekezdésének az ezen irányelv 3. cikke (1) bekezdésében meghatározott általános elvekkel összefüggő helyes alkalmazásával, valamint a jogbiztonság, a bizalomvédelem, az arányosság, az ésszerűség, az átláthatóság és a hátrányos megkülönböztetés tilalma általános uniós elvének helyes alkalmazásával a pénzügyi közvetítésre vonatkozó rendelkezéseknek az 1996. február 6-i 52. sz. törvény 8. és 21. cikke értelmében elfogadott egységes szövegéről (Testo unico delle disposizioni in materia di intermediazione finanziaria, ai sensi degli articoli 8 e 21 della legge 6 febbraio 1996, n. 52) szóló, 1998. február 24-i 58. sz., többször módosított decreto legislativo (törvényerejű rendelet) 106. cikke (3) bekezdése d) pontja 2. alpontjában, valamint a Commissione Nazionale per le Società e la Borsa – Consob (nemzeti tőzsde- és értékpapír felügyeleti bizottság) 1999. május 14-i 11971. sz. többször módosított határozata (az 1998. február 24-i 58. sz. decreto legislativót végrehajtó, a kibocsátókra vonatkozó szabályozásról szóló rendelet; Regolamento di attuazione del decreto legislativo 24 febbraio 1998, n. 58, concernente la disciplina degli emittenti) 47 g. cikkében foglalthoz hasonló nemzeti szabályozás azon része, amelyben a hivatkozott rendelkezések felhatalmazzák a Consobot arra, hogy abban az esetben, ha „az ajánlattevő vagy a vele összehangoltan eljáró személyek és egy vagy több eladó összejátszottak”, anélkül emelje meg a hivatkozott 106. cikk szerinti nyilvános vételi ajánlatot, hogy meghatározásra kerülnének az e tényállást megvalósító különös magatartások, és így egyértelműen megállapításra kerülnének azok a körülmények és kritériumok, amelyek fennállása esetén a Consob jogosult a nyilvános vételi ajánlatban szereplő ár felfelé történő helyesbítésére?
   
      (1)  A nyilvános vételi ajánlatról szóló, 2004. április 21-i 2004/25/EK európai parlamenti és tanácsi irányelv (HL L 142., 12. o.; magyar nyelvű különkiadás 17. fejezet 2. kötet 20. o.)